Setu ur strollad hag a heulian a-choude un tammig zo bremañ; a-choude amzer ar strollad Displann, hag en doa ur son hag a denne da Ar re yaouankken tost doch ma chalon-sonerezh. Goude pa oant o daou, an daou vreur, é soniñ asambl, unan get ar gitar, an all get ar vombard. Nag a nerzh gete ! Hag a ijin ivez, a-fed tonioù…  Goude o doa savet ur strollad nevez anvet Plantec, èl anv-familh an daou vreur. Nerzh gete  choazh hag en-dro. Ur soner biniou hag ur soner gitar-boud a oa arruet. Nag a blijadur gwelet ur strollad ha nen deus aon gober tout ar pezh a faot evit lakaat an dañserion da chrouifal… tud ha no deus ket aon sailhal àr ar leurenn pe hejiñ o fennoù èl rokerion. Gwezh-a-vez eh eus bet klevet tud é lâret e oa son ar strollad re heñvel doch kani Ar re yaouank; ha neuze ? Ur bern strolladoù reggae a zo, ha ne vez ket rebechet dezhe bout re heñvel doch Bob Marley pe ne ouian ket piv razh. Da ma soñj me  memp, neus ket trawalch a dud hag o deus heuliet roudoù ARY evit gwir; mes marse on dallet get ar plijet ma oan bet get ar re-se. Ijin choazh o deus bet en o zonioù; keuz meus pas bout enrollet un hanter-dro diaoulek a veze sonet gete koursad-oa; ner sonont ket mui. Div bladenn o doa savet neuze er prantad-se.  Un den ochpenn a oa daet er strollad un tammig zo; hennezh a son get an urzhiataer, ar mekanikoù… A gentañ e oa un tamm disfiz dochtoñ, daoust ha distruj a rahe son ar strollad ? A ma  fed-me em boa kavet displijus ar wezh kentañ, mes goude e kaven e tegase an den-se un nerzh nevez, un tamm disheñvel marse. Lusk reoliek ar mekanik en deus roet an tu dar sonerion arall da soniñ traoù digoroch hep ma vehe kollet an dañserion; efedus-daonet e oa memp ar mekanikoù evit lakaat an trañs da arru, get tonioù zo. Hag ur bladenn ochpenn a zo daet àr ar marchadoù er blez 2006.    Komz a rin ag o fladenn nevez-flamm en notenn da zonet... 